Germania este interesată de gazele naturale din Africa. "Totul este deschis şi suntem dornici să lucrăm cu Germania în acest context".
Germania doreşte să se implice alături de Senegal în proiecte din domeniul gazelor naturale şi al energiei regenerabile, a declarat duminică cancelarul Olaf Scholz în timpul primei sale călătorii în Africa. Vizita se desfăşoară în contextul războiului din Ucraina şi al impactului acestuia asupra preţurilor la energie şi alimente. Președintele senegalez va vizita în curând Moscova și Kievul.
Germania este interesată de proiecte comune cu Senegal privind gazele naturale, a anunţat cancelarul Olaf Scholz în timpul primului său turneu african.Germania doreşte să se implice alături de Senegal în proiecte din domeniul gazelor naturale şi al energiei regenerabile, a declarat duminică cancelarul Olaf Scholz în timpul primei sale călătorii în Africa. Vizita se desfăşoară în contextul războiului din Ucraina şi al impactului acestuia asupra preţurilor la energie şi alimente.Scholz a început turneul african în Senegal, care are rezerve de miliarde de metri cubi de gaz.Astfel, Germania încearcă să îşi reducă dependenţa faţă de Rusia. Partea germană a iniţiat discuţii cu autorităţile senegaleze despre extracţia de gaze şi despre gazul natural lichefiat, a declarat Scholz."Este o chestiune care merită să fie urmărită intens", a declarat acesta în cadrul unei conferinţe de presă cu preşedintele senegalez Macky Sall, adăugând că proiectele sunt în interesul comun al celor două ţări.Scholz a mai spus că Germania este interesată de proiectele senegaleze de energie regenerabilă.Vineri, un oficial guvernamental german a declarat că Germania ar putea contribui la explorarea unui câmp de gaze în Senegal.Sall a declarat că Senegalul este pregătit să aprovizioneze piaţa europeană cu gaze. El a estimat că producţia Senegalului va ajunge la 2,5 milioane de tone anul viitor şi la 10 milioane de tone până în 2030."Totul este deschis şi suntem dornici să lucrăm cu Germania în acest context", a spus Sall despre explorarea gazelor şi finanţarea proiectului.Tot duminică, Scholz merge în Niger, de unde va zbura spre Johannesburg, luni seara, pentru ultima etapă a turneului său.Președintele senegalez va vizita în curând Moscova și KievulPreședintele senegalez, Macky Sall, va vizita Moscova și Kiev în următoarele săptămâni, în calitate de președinte al Uniunii Africane.Dl Sall a declarat că Uniunea dorește să vadă o detensionare a conflictului și instalarea păcii prin dialog între cele două părți.Vorbind la conferința de presă comună cu cancelarul german, Sall a declarat: "Nu dorim să fim aliniați în acest conflict, foarte clar, dorim pacea. Chiar dacă condamnăm invazia, lucrăm pentru o de-escaladare, lucrăm pentru o încetare a focului, pentru dialog… aceasta este poziția africană.".